**Kúpna zmluva**

uzatvorená podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, podľa zákona č. 513/1991 Zb. Obchodného zákonníka v znení zmien a doplnkov.

ďalej len "Zmluva"

**Článok I. - Zmluvné strany**

**1. Kupujúci: Univerzita Komenského v Bratislave**

Sídlo: Šafárikovo nám. 6, 814 99 Bratislava 1

Korešpondenčná adresa: Šafárikovo nám. 6, P.O.BOX 440, 814 99 Bratislava 1

IČO: 00 397 865

DIČ: 2020845332

IČ DPH: SK2020845332

Štatutárny orgán:  prof. JUDr. Marek Števček, PhD., rektor

**Univerzita Komenského v Bratislave, Vedecký park**

sídlo: Ilkovičova 8, 841 04 Bratislava

zastúpená: prof. RNDr. Jozef Masarik, DrSc.

IBAN:

Osoba oprávnená konať vo veciach technických:

Ing. Tomáš Adamík, projektový manažér

e-mail: tomáš.adamik@uniba.sk

**(v ďalšom len "kupujúci")**

**2. Predávajúci:** Sídlo:

Korešpondenčná adresa:

IČO:

DIČ:

IČ DPH:

Zapísaný v obchodnom registri:

Bankové spojenie:

Číslo účtu:

Zastúpený:

Osoby oprávnené konať vo veciach:

1. zmluvných:
2. vecných:

Tel.:

Fax:

E-mail:

**(v ďalšom len "predávajúci")**

**Článok II. - Úvodné ustanovenia**

1. Táto zmluva je výsledkom verejnej súťaže vyhlásenej kupujúcim ako verejným obstarávateľom v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov, v platnom znení (ďalej „ZVO").
2. Kupujúci zabezpečil realizáciu procesu verejného obstarávania ako nadlimitnú verejnú súťaž na dodanie a servis tovaru pre predmet zákazky **„ Sekvenátor na celogenómové sekvenovanie s príslušenstvom.** ”, v ktorej predávajúci podal svoju ponuku.
3. Zmluvné strany berú na vedomie a podpisom tejto zmluvy potvrdzujú, že sú plne oboznámené so skutočnosťou, že predmet tejto zmluvy je poskytovaný v súvislosti s implementáciou operačného programu Integrovaná infraštruktúra pre programové obdobie 2014 – 2020. Vzhľadom na charakter financovania realizácie tejto zmluvy zmluvné strany vyhlasujú, že budú spoločne koordinovať postup a poskytovať si požadovanú súčinnosť pri realizácii projektu.
4. Predávajúci berie na vedomie, že zariadenia, ktoré poskytuje na základe tejto zmluvy tvoria súčasť projektu „Dlhodobý strategický výskum a vývoj zameraný na výskyt Lynchovho syndrómu v populácii SR a možnosti prevencie nádorov spojených s týmto syndrómom“ kód ITMS 313011V578.
5. Predávajúci vyhlasuje, že je výlučným vlastníkom predmetu zmluvy a prevod vlastníckeho práva z predávajúceho na kupujúceho nie je ničím obmedzený.
6. Predávajúci zároveň vyhlasuje, že na tovare, ktorý je predmetom tejto zmluvy neexistujú žiadne záložné práva, predkupné práva, či iné ťarchy v prospech tretej osoby, najmä nemá právne vady, tretia osoba nevymáha voči predávajúcemu zaplatenie takej pohľadávky a/alebo nevedie voči predávajúcemu také správne, súdne alebo iné konanie, ani neuplatňuje k tovaru akékoľvek nároky, v dôsledku ktorých by mohlo byť ohrozené vlastnícke právo kupujúceho k tovaru.

**Článok III. - Predmet zmluvy**

1. Predmetom tejto kúpnej zmluvy je záväzok predávajúceho dodať tovar a poskytovať záručný a pozáručný servis kupujúcemu na tovar: „Sekvenátor na celogenómové sekvenovanie s príslušenstvom“. Predmet zmluvy je podrobne špecifikovaný v Prílohe č. 1, tejto zmluvy /ďalej len „tovar“ alebo zariadenie/.
2. Predmet zmluvy zahŕňa:

* dodanie tovaru podľa prílohy č. 1 na miesto určenia,
* konzultáciu k inštalačnej predpríprave,
* vynesenie na miesto konečnej inštalácie,
* inštaláciu tovaru - prístroja,
* uvedenie tovaru - prístroja do prevádzky,
* odskúšanie funkčnosti tovaru - prístroja,
* odstránenie obalového materiálu z priestorov kupujúceho,
* zaškolenie min. troch (3) zamestnancov na obsluhu tovaru - prístroja,
* odovzdanie dokumentácie k obsluhe prístroja,
* záručný servis počas dvoch (2) rokov,
* pozáručný servis počas troch (3) rokov po skončení záručného servisu.

1. Predávajúci sa na základe tejto zmluvy a v rozsahu v nej vymedzenom zaväzuje dodať tovar v bezchybnom stave a v kvalite I. triedy a všetky s ním súvisiace plnenia v súlade s podrobnou špecifikáciou, ktorá je uvedená v Prílohe č. 1.
2. Predmet kúpy sa bude považovať za riadne dodaný po jeho úplnom dodaní a prevzatím kupujúcim na základe preberacieho protokolu bez výhrad. Kupujúci sa zaväzuje predmet kúpy po riadnom dodaní prevziať a zaplatiť dohodnutú kúpnu cenu podľa Článku. IV. tejto zmluvy.
3. Predávajúci prehlasuje, že všetky dodané tovary spĺňajú technické a bezpečnostné normy platné v Európskej únii.

**Článok IV. - Cena tovaru**

1. Cena za predmet plnenia zmluvy je stanovená v zmysle zákona č. 18/1996 Z. z. o cenách v znení neskorších predpisov (ďalej len „zákon o cenách“) a vyhlášky MF SR č. 87/1996 Z. z., ktorou sa vykonáva zákon o cenách v znení neskorších predpisov.
2. Spôsob vytvorenia ceny (cenové pravidlá) je v súlade s § 2 zákona o cenách založený na cene obchodného alebo sprostredkovateľského výkonu, ekonomicky oprávnených nákladoch a primeranom zisku.
3. Zmluvná cena pokrýva všetky oprávnené náklady na dodanie tovaru na miesto určenia, dopravné náklady, poistenie prepravy, balné, colné poplatky, premiestnenia/vynesenia na miesto konečnej inštalácie, zaškolenie min. 3 zamestnancov, technickú dokumentáciu od dodaných tovarov, záručné listy, návod na obsluhu v slovenskom/českom jazyku, záručný a pozáručný servis na zariadenie.
4. Súčasťou zmluvy je cenová ponuka predávajúceho uvedená v súťažnej ponuke, ktorá tvorí neoddeliteľnú prílohu č. 2 tejto zmluvy.
5. Zmluvné strany dohodli cenu predmetu zmluvy tak ako je uvedená v prílohe č. 2 tejto zmluvy:

Cena: EUR bez DPH

EUR 20% DPH

Celková cena: EUR s DPH

1. Zmluvné strany sa dohodli, že kúpna cena predmetu zmluvy je stanovená ako cena pevná a nemenná.
2. Daň z pridanej hodnoty bude vysporiadaná podľa platných právnych predpisov Európskej únie.

**Článok V. - Podmienky dodania a preberania tovaru**

1. Za predávajúceho je za riadne odovzdanie tovaru, zodpovedná osoba oprávnená konať vo veciach realizácie zmluvy podľa Článku I.
2. Tovar za kupujúceho preberá zodpovedná osoba oprávnená konať vo veciach realizácie zmluvy podľa Článku I.
3. Predávajúci je povinný dodať objednaný tovar lehote najneskôr do šesťdesiat (60) kalendárnych dní od zaslania objednávky od kupujúceho (emailom alebo poštou) a tridsať (30) kalendárnych dní je lehota na inštaláciu zariadenia. Dlhšia lehota dodania tovaru je prípustná iba po vzájomnej dohode zmluvných strán, ak s ňou súhlasí kupujúci.
4. Predávajúci je povinný minimálne tri (3) dni pred dodaním tovaru upozorniť telefonicky alebo emailom osobu oprávnenú konať vo veciach realizácie zmluvy na strane kupujúceho o čase dodania tovaru.
5. Kupujúci je oprávnený odmietnuť dodávku tovaru v prípade, ak táto bola dodaná po lehote na dodanie tovaru, ak má viditeľné vady (najmä poškodené obaly), nebolo dodržané zmluvne dohodnuté množstvo, druh tovaru alebo zmluvná cena. V takomto prípade sa bude postupovať akoby tovar ani nebol dodaný.
6. Predmet plnenia zmluvy sa považuje za dodaný po podpísaní preberacieho protokolu a dodacieho listu.
7. Predávajúci prevádza na kupujúceho vlastnícke práva k predmetu zmluvy ku dňu dodania tovaru.

**Článok VI. - Miesto dodania a preberania tovaru**

1. Miestom dodania predmetu zákazky je **Univerzita Komenského v Bratislave, Vedecký park. Ilkovičova 8, 841 04 Bratislava.**

Kontaktná osoba: Ing. Tomáš Adamík, tomas.adamik@uniba.sk, 0911 77 88 23

1. Záväzok bude splnený prevzatím tovaru kupujúcim o čom bude medzi predávajúcim a kupujúcim vypracovaný písomný preberací protokol predložený predávajúcim.
2. Písomný preberací protokol je vyhotovený v slovenskom jazyku a obsahuje najmä názov, sídlo a identifikačné číslo kupujúceho, obchodné meno, sídlo a identifikačné číslo predávajúceho, vyhlásenie predávajúceho o tom, že riadne odovzdal tovar kupujúcemu, vyhlásenie kupujúceho o tom, že tovar riadne prebral od predávajúceho, miesto a dátum podpisu preberacieho protokolu, meno, priezvisko a podpis osoby oprávnenej konať v mene predávajúceho. Osobou oprávnenou podpisovať za kupujúceho preberací protokol je zodpovedný riešiteľ projektu. Súčasťou preberacieho protokolu je aj technický popis dodaného tovaru.
3. Dopravu predmetu zmluvy na miesto určené kupujúcim zabezpečuje predávajúci na vlastné náklady tak, aby bola zabezpečená dostatočná ochrana pred jeho poškodením a znehodnotením.

**Článok VII. - Platobné podmienky**

1. Kupujúci sa zaväzuje za dodaný tovar zaplatiť predávajúcemu kúpnu cenu podľa Článku IV na základe faktúry vystavenej predávajúcim po dodaní tovaru podľa Článku VII. tejto zmluvy. Kupujúci neposkytne predávajúcemu preddavok na zrealizovanie predmetu plnenia zmluvy.
2. Faktúra musí mať náležitosti podľa zákona č. 222/2004 Z. z. o dani z pridanej hodnoty, vrátane označenia čísla zmluvy podľa evidencie kupujúceho, názov projektu a ITMS kód projektu. Neoddeliteľnou súčasťou faktúry bude originál preberacieho protokolu a dodacieho listu. Ak predávajúci nie je platiteľom DPH, uvedie celkovú zmluvnú cenu za predmet plnenia zmluvy v eurách a k tomu uvedie, že nie je platiteľom DPH.
3. Lehota splatnosti faktúry je šesťdesiat (60) dní odo dňa prevzatia a odsúhlasenia faktúry kupujúcim.
4. Ak predložená faktúra nebude spĺňať náležitosti podľa bodu 7.1, 7.2 a 7.3 tohto Článku, alebo nebude vystavená v súlade s platnou zmluvou, kupujúci ju vráti v lehote splatnosti predávajúcemu na dopracovanie. V tomto prípade plynutie lehoty splatnosti takejto faktúry sa prerušuje a nová lehota splatnosti začne plynúť dňom nasledujúcim po dni prevzatia a odsúhlasenia faktúry kupujúcim.

**Článok VIII. – Záručný a pozáručný servis na tovary**

* 1. Predávajúci zodpovedá za to, že predmet zmluvy je bez akýchkoľvek vád, je dodaný podľa podmienok tejto zmluvy, pri dodržaní všetkých všeobecne záväzných právnych predpisov, platných EU TN.
  2. Predávajúci je počas záručnej a pozáručnej doby povinný poskytovať servisné služby predmetu zmluvy, a to údržbu a opravy na základe objednávky kupujúceho. Predávajúci sa zaväzuje realizovať servisné služby podľa aktuálnych platných smerníc o servisných službách a podľa podmienok upravujúcich zodpovednosť za vady.
  3. Predávajúci zodpovedá za vady zo záruky predmetu zmluvy po dobu (dvadsaťštyri) 24 mesiacov od protokolárneho prevzatia predmetu zmluvy kupujúcim.
  4. Predávajúci sa zaväzuje dodať kupujúcemu predmet zmluvy bez vád.
  5. Záručná doba začína plynúť dňom prevzatia predmetu zmluvy, teda dňom podpísania preberacieho protokolu a dodacieho listu o odovzdaní a prevzatí tovaru.
  6. Zjavné vady predmetu kúpy je kupujúci povinný reklamovať pri preberaní jednotlivých kusov. Kupujúci je oprávnený odmietnuť prevzatie zjavne poškodeného predmetu kúpy. Dôvody odmietnutia musia byť uvedené v zápise o neprevzatí dodaného tovaru.
  7. Počas plynutia záručnej doby za dodaný tovar je predávajúci povinný prípadné vady tovaru bezplatne odstrániť. Všetky náklady súvisiace s odstránením vád (práca, náhradné diely, dodacie i prepravné náklady) počas záručnej doby bude znášať predávajúci.
  8. Pozáručný servis v období tri (3) roky začína plynúť nasledujúci deň po skončení záručnej doby. Predávajúci sa zaväzuje vykonať pozáručný servis v rozsahu servisnej prehliadky predmetu zmluvy minimálne 1-krát ročne počas trvania pozáručného servisu, pričom súčasťou servisnej prehliadky je určenie vád predmetu zmluvy.
  9. Postup pri reklamácii predmetu zmluvy v rámci záručnej doby sa ďalej riadi záručnými podmienkami a príslušnými ustanoveniami Obchodného zákonníka a ďalších všeobecne záväzných právnych predpisov.
  10. Kupujúci je povinný reklamovať chyby dodaného tovaru písomne, e-mailom, faxom. Náklady na dopravu súvisiacu s reklamovaným tovarom znáša predávajúci v plnom rozsahu.
  11. Predávajúci sa zaväzuje začať s odstraňovaním vád tovaru bezodkladne a vady odstrániť v čo najkratšom možnom čase. Termín odstránenia vád dohodnú zmluvné strany písomnou formou, inak platí povinnosť predávajúceho odstrániť vady do päť (5) pracovných dní od doručenia reklamácie, v prípade že nie je potrebné použitie náhradného dielu. Ak odstránenie vady vyžaduje použitie náhradného dielu je predávajúci povinný túto vadu odstrániť do 45 (štyridsaťpäť) dní od doručenia reklamácie.

Písomná reklamácia musí obsahovať aspoň tieto údaje:

1. označenie kúpnej zmluvy,
2. dátum dodania tovaru,
3. druh dodaného tovaru,
4. opis vady tovaru a ako sa prejavuje.
   1. Záručná doba neplynie po dobu, po ktorú kupujúci nemôže užívať tovar pre jeho vady, za ktoré zodpovedá predávajúci.
   2. Predávajúci zaistí záručný a pozáručný servis v mieste plnenia.
   3. Predávajúci zodpovedá za vady, ktoré má predmet zmluvy v okamihu prevodu nebezpečenstva škody na predmete zmluvy na kupujúceho, a v rozsahu záručných podmienok za vady, ktoré sa na tovare vyskytnú v období záručnej doby. Ak nestanoví táto zmluva inak, riadi sa zodpovednosť predávajúceho za vady príslušnými ustanoveniami Obchodného zákonníka v platnom znení.
   4. Ak predávajúci písomne oznámi kupujúcemu, že vadu nie je možné odstrániť, ale predmet plnenia je možné naďalej riadne užívať, je kupujúci ďalej oprávnený požadovať dodanie náhradného predmetu plnenia rovnakej akosti alebo primeranú zľavu z ceny.
   5. Ak predávajúci neodstráni vady predmetu zmluvy ani v primeranej lehote a vada je takého charakteru, že predmet plnenia nie je možné užívať, je kupujúci oprávnený požadovať dodanie náhradného predmetu plnenia rovnakej akosti alebo odstúpiť od tejto zmluvy.

**Článok IX. - Zmluvné pokuty a úroky z omeškania**

1. V prípade nedodržania lehoty, dodania tovaru podľa Článku. V. si kupujúci môže uplatniť voči predávajúcemu zmluvnú pokutu vo výške 0,05 % (percent) z ceny objednaného tovaru za každý deň omeškania.
2. V prípade omeškania platby oproti ustanoveniu Článku. VII. si predávajúci môže uplatniť voči kupujúcemu úrok z omeškania v zákonnej výške z neuhradenej fakturovanej čiastky za každý deň omeškania.
3. Zaplatením zmluvnej pokuty nie je dotknutý nárok kupujúceho požadovať od predávajúceho náhradu škody.

**Článok X. - Doba trvania zmluvy a právo odstúpenia od zmluvy**

1. Kúpna zmluva sa uzatvára na dobu určitú, do uplynutia doby pozáručného servisu na predmet zmluvy.
2. Táto zmluva môže byť ukončená jedným z nasledovných dôvodov:
   1. odstúpením od zmluvy,
   2. stratou oprávnenia predávajúceho k výkonu činnosti, ktoré je potrebné pre dodávanie tovaru,
   3. písomnou dohodou zmluvných strán,
   4. vyhlásenia konkurzu alebo likvidácie na predávajúceho.
3. Každá zo zmluvných strán je oprávnená odstúpiť od zmluvy pri podstatnom porušení zmluvnej povinnosti druhou zmluvnou stranou alebo keď sa pre druhú zmluvnú stranu stalo splnenie podstatných zmluvných povinností úplne nemožným.
4. Za podstatné porušenie sa na účely tejto zmluvy považuje:
   1. omeškanie predávajúceho s poskytnutím predmetu zmluvy oproti dohodnutému termínu plnenia o viac ako sedem (7) dní bez uvedenia dôvodu, ktorý by omeškanie objektívne ospravedlňoval,
   2. ak cena bude fakturovaná v rozpore s platobnými podmienkami dohodnutými v tejto zmluve,
   3. ak predávajúci poskytne kupujúcemu plnenie vo vážnom rozpore s predmetom zmluvy,
   4. ak je kupujúci v omeškaní so zaplatením faktúry o viac ako šesťdesiat (60) kalendárnych dní.
5. Ak zmluvná strana odstupuje od zmluvy, potom je povinná túto skutočnosť oznámiť druhej zmluvnej strane písomne. Takéto oznámenie musí označovať okolnosť resp. dôvod, pre ktorý zmluvná strana odstupuje od zmluvy a presnú citáciu ustanovenia zmluvy alebo právneho predpisu, ktorý ju k odstúpeniu oprávňuje. Bez týchto náležitostí je odstúpenie neplatné, ibaže právo odstúpiť od zmluvy vyplýva priamo zo zákona. Oznámenie o odstúpení od zmluvy môže obsahovať prehlásenie, že zmluvná strana odstupuje od zmluvy až okamihom márneho uplynutia lehoty stanovenej k odstráneniu porušenia, ktoré je dôvodom odstúpenia, ak je to vzhľadom k povahe porušenia povinnosti možné.
6. V prípade odstúpenia od zmluvy je toto odstúpenie účinné doručením písomného oznámenia o odstúpení druhej zmluvnej strane, ak z obsahu odstúpenia nevyplýva neskorší účinok odstúpenia. Za riadne doručenie oznámenia o odstúpení od zmluvy sa považuje jeho doručenie prostredníctvom poštovných služieb alebo kuriéra druhej zmluvnej strane. V prípade pochybností sa má za to, že je odstúpenie doručené tretí deň po jeho odoslaní. Doručuje sa zásadne na poslednú známu adresu zmluvnej strany.
7. Odstúpením od zmluvy nezaniká nárok oprávnenej strany na zaplatenie zmluvných pokút a na náhradu vzniknutej škody.
8. Zmluvné strany nie sú zodpovedné za čiastočné alebo úplné neplnenie zmluvných záväzkov následkom pôsobenia vyššej moci v zmysle § 374 Obchodného zákonníka.
9. V prípade pôsobenia vyššej moci, lehoty dohodnuté k plneniu zmluvných záväzkov sa predlžujú o dobu jej pôsobenia.
10. Zmluvná strana ovplyvnená vyššou mocou je povinná druhú zmluvnú stranu upovedomiť písomne o začatí a ukončení pôsobenia vyššej moci bezodkladne, najneskôr však do 15 dní od začatia jej pôsobenia. Ak by tak zmluvná strana neurobila, nemôže sa zmluvná strana účinne dovolávať pôsobenia vyššej moci.

**Článok XI. - Osobitné ustanovenia**

1. Predávajúci a Kupujúci sa dohodli, že vlastnícke právo k predmetu zmluvy prechádza na kupujúceho dňom odovzdania a prebratia tovaru v zmysle preberacieho protokolu. V prípade zistenia vád a nedorobkov pri odovzdávaní tovaru prechádza vlastnícke právo k tovaru na kupujúceho až dňom ich odstránenia.
   1. Zmluvné strany sú povinné strpieť výkon kontroly/auditu súvisiaceho s plnením predmetu Zmluvy kedykoľvek počas platnosti a účinnosti tejto zmluvy, ako aj počas platnosti a účinnosti Zmluvy o poskytnutí nenávratného finančného príspevku, a to oprávnenými osobami a poskytnúť im všetku potrebnú súčinnosť.

Oprávnenými osobami sú najmä:

1. Ministerstvo dopravy a výstavby Slovenskej republiky a ním poverené osoby (auditné útvary):
2. Ministerstvo školstva, vedy, výskumu a športu Slovenskej republiky a ním poverené osoby (auditné útvary);
3. Najvyšší kontrolný úrad SR, Úrad vládneho auditu, certifikačný orgán a nimi poverené osoby;
4. Orgán auditu, jeho spolupracujúce orgány a osoby poverené na výkon kontroly/auditu;
5. Splnomocnení zástupcovia Európskej Komisie a Európskeho dvora audítorov;
6. Orgán zabezpečujúci ochranu finančných záujmov EÚ;
7. Osoby prizvané orgánmi v písm. a) a f) v súlade s príslušnými právnymi predpismi SR a EÚ.

**Článok XII. - Záverečné ustanovenia**

* 1. Zmluva nadobúda platnosť dňom podpisu oboma zmluvnými stranami. Kúpna zmluva nadobúda účinnosť deň po dni zverejnenia v Centrálnom registri s odkladacou podmienkou schválenia dokumentácie z verejného obstarávania zo strany poskytovateľa nenávratného finančného príspevku v rámci Projektu uvedeného v Článku. II bod 2.4 tejto zmluvy (ďalej len „poskytovateľ NFP“), t.j. doručením kladnej správy z kontroly verejného obstarávania prijímateľovi. V prípade, ak uvedená odkladacia podmienka splnená nebude, právne účinky z tejto kúpnej zmluvy nenastanú vôbec.
  2. Centrálny register zmlúv vedie Úrad vlády Slovenskej republiky. Predávajúci týmto prehlasuje, že súhlasí so zverejnením tejto zmluvy v celom rozsahu v Centrálnom registri zmlúv. Zmluva je vyhotovená v 4 rovnopisoch, z ktorých kupujúci dostane 2 rovnopisy a predávajúci dostane po 2 rovnopisy.
  3. Zmluva môže byť zmenená a doplňovaná v súlade so zákonom o verejnom obstarávaní formou číslovaného písomného dodatku, pričom platnými sa stanú dňom podpisu obidvoma zmluvnými stranami a účinnými dňom nasledujúcim po dni zverejnenia v Centrálnom registri zmlúv vedenom Úradom vlády Slovenskej republiky. Predávajúci týmto prehlasuje, že súhlasí s ich zverejnením v celom rozsahu v Centrálnom registri zmlúv. Ústne vedľajšie dohody k tejto dohode neexistujú.
  4. Právne vzťahy oboch zmluvných strán neupravené touto zmluvou sa riadia príslušnými ustanoveniami Obchodného zákonníka a ostatnými právnymi predpismi SR.
  5. Zmluvné strany prehlasujú, že zmluvu uzavreli slobodne a  vážne, zmluva nebola uzatvorená v tiesni ani za iných nevýhodných podmienok. Zmluvné strany si túto zmluvu prečítali, jej obsahu porozumeli a na znak súhlasu ju vlastnoručne podpísali.

Príloha č. 1: špecifikácia predmetu zákazky

Príloha č. 2: cenová ponuka

Za predávajúceho Za kupujúceho

V .......................... dňa V Bratislave dňa

prof. RNDr. Jozef Masarik, DrSc.

poverený zastupovaním riaditeľa VP UK

prof. JUDr. Marek Števček PhD., rektor UK